2022.2.24.
HU
Az Európai Unió Hivatalos Lapja
L 45/1395 BIZOTTSÁG KÍSÉRLETI PROJEKTEK
PP 01 —.
ALCÍM KUTATÁS ÉS INNOVÁCIÓ (folytatás) PP 01 22
(folytatás)
PP 01 22 01
(folytatás) Megjegyzések E kísérleti projekt átfogó célja az emberi biológián alapuló modellek és a nem állatkísérleteken alapuló modellek első nyilvános uniós adatbázisának létrehozása, amely nyílt hozzáférést biztosít a tudományos közösség (többek között projektértékelők és etikai felülvizsgálati bizottságok) számára.
Az Unióban évente mintegy 10 millió állatot, világszerte pedig mintegy 200 millió állatot használnak fel kutatásra és kísérletekre.
2017-ben a Bizottság Közös Kutatóközpontjának Állatkísérletek Alternatíváinak Uniós Referencialabora­ tóriumában (DG JRC EURL ECVAM) egy sor tanulmányba kezdtek a rendelkezésre álló és újonnan megjelenő, nem állatkísérleteken alapuló modellek (NAM) áttekintése céljából, amelyek hétféle betegség területére irányuló kutatásban alkalmaznak: 1. légúti betegségek 2. mellrák 3. immunonkológia 4. fejlett terápiás gyógyszerkészítmények immunogenitása 5. neurodegeneratív betegségek 6. szív- és érrendszeri betegségek és 7. autoimmunitás.
2020-ban közzétették az első két tanulmányt (a légúti betegségekről és a mellrákról), míg a többi tanulmány 2021-ben volt várható.
E figyelemre méltó erőfeszítés ellenére fennáll annak a veszélye, hogy ez a munka gyorsan elavulttá válik, mivel az ismeretek gyors gyarapodása együtt jár e tudás hasznos élettartamának csökkenésével.
Ezért e kísérleti projekt célja egy olyan automatizált mesterségesintelligencia-adatbázis kifejlesztése, amely összegyűjti és strukturálja az orvosbiológiai kutatáshoz használt nem állatkísérleteken alapuló modellek.
A nem állatkísérleteken alapuló modellek az emberi sejteken és mesterséges szöveteken alapuló in vitro módszereknek vagy számítógépes modellezést és szimulációt alkalmazó in silico megközelítéseknek felelnek meg.
A mesterséges intelligencia használata a széles körben megjelent szakirodalom kiaknázásához lehetővé teszi az orvosbiológiai kutatások során alkalmazott, nem állatkísérleteken alapuló modelleket összefogó korszerű tudásforrás létrehozását és karbantartását.
Ezen túlmenően a mesterséges intelligencián alapuló megközelítés lehetővé teszi a platform fenntartható tervezését és végrehajtását, amelyet harmadik felek könnyen fenntarthatnak, és közösségi alapú támogatás révén tovább finomíthatnak.
Az orvosbiológiai kutatásban használt, nem állatkísérleteken alapuló modellekkel kapcsolatos információk megértése és megosztása várhatóan képes lesz ösztönözni, megkönnyíteni és potenciálisan felgyorsítani a tudományos közösségnek az emberi biológia alapú módszerekre való átállását.
Az emberi biológia alapú modellek és módszerek alkalmazása ugyanis létfontosságú az orvosbiológiai kutatás relevanciájának javításához, az eredmények betegek tekintetében való hasznossága valószínűségének növeléséhez, valamint a kutatási eredmények klinikai és közegészségügyi gyakorlatokba való átültetésének felgyorsításához.
A mesterséges intelligencia használata elengedhetetlen az automatizáláshoz és a hatalmas mennyiségű adat költséghatékony lekérdezéséhez, amire szükség lesz annak biztosításához, hogy az ismeretek naprakészek és aktuálisak maradjanak.
Tulajdonképpen a mesterséges intelligencia alkalmazása már bizonyította hasznosságát, és azt az uniós intézmények, például az EFSA gyakran használják a tényeken alapuló tudomány automatizálásához.
Célkitűzések: Ez a kísérleti projekt végső soron az emberi biológia alapú, nem állatkísérleteken alapuló modellek első nyilvános uniós adatbázisának kifejlesztését eredményezi az orvosbiológiai kutatás számára.
Ez a következők révén érhető el: –
Az Európai Bizottság Közös Kutatóközpontjának Állatkísérletek Alternatíváinak Uniós Referencialabo­ ratóriuma meglévő hét tanulmányának eredményeit egy kezdeti adatbázis létrehozása céljából való kombinálása.
–
Ezen eredmények alkalmazása egy mesterséges intelligencián alapuló algoritmus képzésének lehetővé tételére, amely tovább tölti az adatbázist, és biztosítja annak naprakészségét.
–
További integráció kialakítása az adatbázis más emberi betegségekre vonatkozó, nem állatkísérleteken alapuló modellekkel való bővítése érdekében.
–
Felhasználóbarát webes felület kialakítása, amely megkönnyíti a nyilvános tartalomkeresést, és lehetővé teszi a nem állatkísérleteken alapuló modellek bizonyos emberi betegségekre való szűrését.